BIC KAYAK FULL HP PECHE + 1 PAGAIE SPORT - BOUTIQUE R-NAUTIC
BIC KAYAK KALYMA TRIO + 3 PAGAIES OFFERTES
BIC KAYAK FULL HP 3 + 3 PAGAIES OFFERTES
BIC KAYAK FULL HP 3 (2 PERSONNES)
BIC KAYAK FULL HP PECHE + 1 PAGAIE SPORT
BIC KAYAK FULL HP PECHE + 1 PAGAIE SPORT OFFERTE
ENERGY CASES VALISE LITHIUM 12V - 50 AMP - SORTIE SONDEUR REGULEE
LOWRANCE COMBINE HOOK 2 5" - SPLITSHOT
LOWRANCE COMBINE HOOK 2 5" -...
BIC KAYAK FULL HP...
BIC KAYAK FULL HP PECHE + 1 PAGAIE...
CHARGE MAX : 210 KG .NET TWAIN image scanner - CodeProject 10,880,866 members (102,185 online)
Last Visit: 31-Dec-99 18:00 Last Update: 21-Sep-14 15:11Refresh1234567891011 Next » Wat sal jy hierdie jaar met die Bybel doen? | Baptistekerk Kemptonpark
Januarie 10, 2016 by baptistekerkkemptonpark	Wat sal jy hierdie jaar met die Bybel doen?	Mense wat van die platteland af Kempton toe kom, verkyk hulle aan die vliegtuie. Mense wat hier bly vergeet daarvan. Mense in vervolgde lande sal enigiets gee om ‘n bladsy van die Bybel te hê. Mense in Suid-Afrika het vyf of meer Bybels op hulle boekrakke, en vergeet maklik daarvan. Ons is soos iemand wat sy duim verloor het: jy besef eers hoe kosbaar dit is as jy dit nie meer het nie. Mag ons nie wag tot dán nie, maar nóú al besef dat die Bybel die kosbaarste skat in die wêreld is. Mag die manier hoe ons dit deur hierdie jaar en vir die res van ons lewens gebruik, daarvan getuig.
Begeer die Woord
Na my mening is John MacArthur een van beste predikers ter wêreld. Sulke soliede en sterk prediking kom natuurlik met harde werk, maar daar is iets anders wat nodig is: ‘n begeerte na die Woord. Ek het in ‘n preek gehoor hoe MacArthur vertel dat hy op skool geen begeerte gehad het om te lees nie. Toe hy die bediening betree, het hy ‘n onversadiglike honger na die Woord en gesonde Bybelse lering ontwikkel. Van toe af het hy in die Skrif gedelf, omdat hy wou weet wat die Woord beteken. Dit is wat Esra gedoen het. Esra 7:10 sê: “Want Esra het sy hart daarop gerig om die wet van die HERE te ondersoek en te betrag, en om Israel die insettinge en verordeninge te leer.”
Vir Esra was die Skrif nie maar net ‘n boek wat deur mense geskryf is nie. Dit was die Woord van God (v.6). Hy wou dit met sy hele hart ken, gehoorsaam, en onderrig (v.10, Psalm 119:18, 73, 130, 169). Dit was vir hom belangriker as enige ander boek. Sy begeerte daarna het hom verteer (Psalm 119:20, 131). Hy het dit liefgehad met alles in hom, en het daarna gesmag soos ‘n baba na melk, soos ‘n honger persoon na kos (Psalm 119:97, 1 Petrus 2:2, Job 23:12). Die Woord was vir hom aangenaam soos heuning en kosbaar soos goud (Psalm 119:103, 72, 127). Voordat Esra die Skrif bestudeer, gedoen, en onderrig het, het hy sy hart daarop gerig en dit begeer (v.10).
Begeer die Woord soos Esra. Bid vir ‘n begeerte, maar moenie daarvoor wag voordat jy die Skrif lees nie. Vind ‘n begeerte daarna terwyl jy dit lees en oordink. Soos wat jy dit meer lees, bestudeer, oordink, deurbid, gehoorsaam, en verkondig, sal die Heilige Gees soos ‘n wind die vlam in jou hart aanblaas.
Sonder ‘n begeerte sal jou Bybelstudie vir jou ‘n roetine en leë oefening wees: jy sal niks daaruit kry nie. Sonder ‘n begeerte sal jy vir dae, weke, maande, en jare die Skrif versaak. Hierdie versaking sal in jou lewe sigbaar word soos iemand wat annoreksia het. Die oplossing vir geestelike annoreksia is maklik. Begeer die Woord en raak versadig daarmee.
Bestudeer die Woord
‘n Goeie vakman ken sy gereedskap. ‘n Goeie skerpskutter ken sy wapen. ‘n Goeie prediker ken sy swaard, die Bybel. Esra het.
Esra se naam beteken ‘hulp’: hy het gehelp dat die volk geestelik herbou word (Esra 7, Nehemia 8). Hoe het hy dit gedoen? Hy was ‘n Skrifgeleerde, vaardig in die Woord (v.6, 10). Soos Apollos was hy magtig in die Skrifte (Handelinge 18:24). Hy was nie soos die latere Skrifgeleerdes wat hulle roeping versaak het nie (Maleagi 2:1-9). Hy was nie soos die Skrifgeleerdes in Jesus se tyd (en baie predikers in ons tyd) wat akademies was, maar nie meer die Skrifte geken het nie (Matteus 22:29). Deur intense studie en bepeinsing het die Skrif hom deurdrenk en deurweek. Dit sou hom gedryf het tot gebed, belydenis, lofprysing, danksegging en verdere studie (Psalm 1:2).
Bestudeer die Woord soos Esra. Soos Esra, moet die ds. ‘n voorbeeld stel van iemand wat met die Skrif deurdrenk is. “Practice these things, immerse yourself in them” (1 Timoteus 4:15, ESV). John Piper sê: ‘Master this Book and be mastered by it.’ As die prediker alles weet, maar nie sy swaard kan gebruik nie, moet hy nie in die kansel staan nie. Om die Woord te ken, te doen, en te onderrig is sy hooftaak. “Totdat ek kom, moet jy aanhou met voorlesing, vermaning en lering.” (1 Timoteus 4:13). “verkondig die woord; hou aan tydig en ontydig; weerlê, bestraf, vermaan in alle lankmoedigheid en lering” (2 Timoteus 4:2). “maar ons sal volhard in die gebed en die bediening van die woord.” (Handelinge 6:4).
Met verwysing na predikers haal John MacArthur die volgende paragraaf aan:
‘…Give him a Bible and tie him to the pulpit. And make him preach the Word of the living God! Test him. Quiz him. Examine him. Humiliate him for his ignorance of things divine… When at long last he dares assay the pulpit, ask him if he has a word from God. If he does not, then dismiss him… Command him not to come back until he’s read and reread, written and rewritten, until he can stand up, worn and forlorn, and say, “Thus saith the Lord.”
… Corner him with questions about God. Cover him with demands for celestial wisdom. And give him no escape until his back’s against the wall of the Word. And sit down before him and listen to the only word he has left – God’s Word. Let him be totally ignorant of the down-street gossip, but give him a chapter and order him to walk around it, camp on it, sup with it, and come at last to speak it backward and forward, until all he says about it rings with the truth of eternity.
And when he’s burned out by the flaming Word, when he’s consumed at last by the fiery grace blazing through him, and when he’s privileged to translate the truth of God to man, finally transferred from earth to heaven, then bear him away gently and blow a muted trumpet and lay him down softly. Place a two-edged sword in his coffin, and raise the tomb triumphant. For he was a brave soldier of the Word. And ere he died, he had become a man of God.’
Dit geld nie net vir predikers nie. Hoe kan jy jouself in die studie van die Woord verdiep? Volg Robert Murray McCheyne se Bybellees-rooster. Gebruik ‘n pen en papier as jy lees. Hoekom help dit as jy deur die Bybel lees?
 As jy só lees, lees jy nie net die Nuwe Testament, Psalms en Spreuke, Ester, Rut, en Ou Testament-Sondagskool lesse nie.
 As jy só lees kry jy ‘n oorsig van die hele Bybel. Jy volg die konteks. Lees jy ander boeke so: ‘n bietjie hier en ‘n bietjie daar? Hoekom doen ons dit dan met die Bybel?
 As jy só lees kry jy ‘n gebalanseerde dieet van die Skrif: jy eet nie net cheese grillers nie, maar ook spinasie en pampoen. Die hele Skrif is immers deur God geïnspireer (2 Timoteus 3:16).
 As jy só lees kies jy nie net die dele wat soos Prozac is, en jou lekker laat voel nie. Jy lees alles.
Vra ook vrae terwyl jy lees.
Wat leer die verse oor God?
Is daar ‘n goeie voorbeeld om te volg?
Is daar ‘n slegte voorbeeld om te vermy?
Is daar opdrag om te gehoorsaam?
Is daar ‘n waarskuwing?
Is daar ‘n belofte om te glo?
Moet jy oor iets bid?
Hoe kan jy die verse gehoorsaam?
Kry dalk ook vir jou ‘n ESV of MacArthur Studie Bybel. As jy die Skrif so lees, sal jy nie vir jare lees en onveranderd bly nie. God se Gees sal jou verander deur die Woord.
Beoefen die Woord
Ek onthou hoe ons huisdokter ‘n klein wit BMW gery het, en dikwels ‘n sigaret in sy mond gehad het. Ek het gewonder hoekom hy ander wil help om gesond te wees, maar nie sy eie gesondheid oppas nie. Net so moet ‘n Christen self die Boek leef wat hy met ander deel. Esra het.
Voordat Esra die Skrif reg kon toepas en verkondig, moes hy dit verstaan. Hy het nie maar net die Skrif verstaan en daar gestop nie. Hy het dit toegepas (v.10). Hy het geweet dat God nie die Skrif gegee het dat ons net meer kan weet nie, maar sodat ons reg kan leef (vgl. 2 Timoteus 3:16, Matteus 28:19). Hy het veral geweet dat ‘n geestelike leier vir die res ‘n voorbeeld moet wees (Romeine 2:21-22, 1 Timoteus 4:12).
Wees soos Esra wat die Woord beoefen het. Dit help nie jy lees deur die Bybel, luister baie preke, lees goeie boeke, woon drie of meer Bybelstudies per week by, memoriseer tekste, ens. as jy dit nie doen nie (Matteus 7:21-27, Jakobus 1:22-25). ‘n Jong man in Pretoria het ná die erediens vir sy predikant gesê: ‘Vandag se preek het my lewe verander.’ Die predikant het strak na hom gekyk en gesê: Nee, dit het nie. As dit jou lewe verander het sou jy my nie gekomplementeer het nie. Jy sou jou mede-lidmaat wat beide sy seuns verloor het, vertroos het.’
As jy die teks wil toepas moet jy dit diep oordink. Reageer spesifiek. Moenie net sê jy sal ander meer liefhê nie. Gee die gesteelde goed terug of ondersteun die weduwee wat finansieel sukkel. Lees ook die Puriteine as jy spesifieke toepassings soek. As jy die Woord toepas sal jy geseënd en gelukkig wees (Johannes 13:17).
Mense is snaakse kreature. Party kan nie roomys eet sonder om dit op Facebook te sê nie. Ander bel dadelik as hulle goeie nuus kry. Ander kan nie wag om te vertel as hulle iets sleg van iemand anders gehoor het nie.
So moet ons met die Woord en die evangelie wees: ons moet vir ander vertel. Na sy bekering het Charles Spurgeon gesê: ‘Ek kon verstaan wat John Bunyan bedoel het toe hy gesê het dat hy vir die kraaie op lande van sy bekering wou vertel. Hy was te vol om dit in te hou; hy het gevoel hy moes vir iemand sê.’ Esra was so.
Esra was ‘n priester uit Aäron se nageslag (v.1-5). Die priesters moes onder andere die Skrif verkondig (Maleagi 2:7, Deuteronomium 33:10, 2 Kronieke 17:7). Esra het byna die hele Ou Testament gehad. Net Maleagi het nog ontbreek. Hy het dit alles vir die volk geleer (v.10, vgl. 2 Timoteus 3:16).
Luister na die verkondiging van die Woord, en deel dit met ander. Wy jouself toe om die Woord te hoor, en moenie net daarna luister as jy lus voel nie (Handelinge 2:42). Sorg dat jy die ware Woord hoor, en nie mense se opinies nie. Om dit reg te kry moet jy die preke aan die Skrif toets (Handelinge 17:11). Sorg dat jy die volle raad van God hoor (Handelinge 20:27). Wees deel van ‘n gemeente waar die ds. nie moelike verse oorslaan of net sy gunstelinge verse preek nie. Sorg dat jy uit die ds. se voorbeeldige lewe kan leer, en nie net uit sy prediking nie (v.10, Matteus 23:2-3, 1 Timoteus 4:12, 16).
Om die meeste uit die prediking te kry, sal dit help as jy op Saterdae genoeg rus kry. Bid ook voor die diens vir jouself, die gemeente, en die prediker. Beheer jou gedagtes sodat jy nie dagdroom of slaap nie. Neem notas as dit jou help om beter te konsentreer. Neem ook ander mense in ag, sodat hulle die Woord kan inneem:
Sit jou selfoon af.
Sit met jou baba in die moederskamer.
Moenie onnodiglik opstaan nie. Loop ‘n draai voordat die diens begin.
Moenie dat jou kleredrag mans versoek of mense se aandag aftrek nie.
Groet vriendelik en moenie nors wees nie.
Wees stiptelik. Dit is steurend as mense inloop terwyl die preek besig is.
Pasop vir TV en nuus wat jou gedagtes kan besoedel of maak dat jy nie fokus nie.
Wees versigtig vir sonde as jy klaar die preek gehoor het.
Om nog te leer kan jy in die week goeie preke luister. Laat dit Sondag se prediking aanvul en nie vervang nie! Deel wat jy gehoor het met jou gesin, ander Christene, en ongelowiges. Waar die ware Woord verkondig word, verander God mense se lewens. “so sal my woord wees wat uit my mond uitgaan: dit sal nie leeg na My terugkeer nie, maar doen wat My behaag en voorspoedig wees in alles waartoe Ek dit stuur.” (Jesaja 55:11). “Heilig hulle in u waarheid; u woord is die waarheid.” (Johannes 17:17).
Soos jy weet is daar ‘n landswye hitte en droogte. Ons sal seker deur die jaar die effek daarvan voel. Dit blyk of daar in ons land ook ‘n geestelike droogte is. Die Bybel praat daarvan in Amos 8:11: “Kyk, daar kom dae, spreek die Here HERE, dat Ek ‘n honger in die land stuur, nie ‘n honger na brood nie en nie ‘n dors na water nie, maar om die woorde van die HERE te hoor.”
In vroeë 1600’s het Thomas Goodwin en John Howe die kragtige prediking van John Rogers onthou. In ‘n preek het Rogers gepraat van hoe Christene hulle Bybels versaak. Hy het gepraat asof God vir die gemeente sê: ‘Well, I have trusted you so long with my Bible; you have slighted it; it lies in such and such houses all covered with dust and cobwebs. You care not to look into it. Do you use my Bible so? Well, you shall have my Bible no longer.’
Rogers het ‘n Bybel opgetel en gemaak of hy daarmee uitloop. Hy het toe gou omgedraai en gemaak of hy die gemeente is. Hy het getreur en ernstig gepleit: ‘Lord, whatsoever thou dost to us, take not thy Bible from us; kill our children, burn our houses, destroy our goods; only spare us thy Bible, only take not away thy Bible.’ Hy het toe weer gepraat asof God vir die gemeente nog ‘n kans gee om te kyk wat hulle met die Bybel sou maak: sou hulle dit hierdie keer meer waardeer en liefhê?
Toe Rogers klaar gepreek het, het die gemeente gehuil. Goodwin het vertel hoe hy na die preek vir 15 minute om sy perd se nek gehang en huil het, voordat hy krag gehad het om op sy perd te klim.
Mag niemand van ons se Bybels hierdie jaar so ‘n dik laag stof op hê, dat ons die woord ‘verdoemenis’ daarop kan skryf nie (Spurgeon). Wat sal jy hierdie jaar met die Bybel doen?
 How to Preach Biblically, p.286
 Autobiography: vol.1, p.89
 Iain Murray, The Puritan Hope, pp.11-12
This entry was posted in Bybel,Bybelstudie,Prediking en roeping.Bookmark the permalink.